
1. Formål
Å sikre at det radioaktive avfallet fra virksomhetene ved NTNU håndteres og avhendes på en trygg og sikker måte for mennesker og ytre miljø.

2. Omfang
Retningslinjen gjelder alle enheter som produserer radioaktivt avfall etter virksomhet med åpne radioaktive kilder og virksomheter som tar kapslede/lukkede radioaktive kilder permanent ut av bruk.
3. Ansvar og myndighet

Linjeleder skal sørge for at det er et fungerende strålevern ved enheten som sikrer at radioaktivt avfall etter enhetens virksomhet håndteres på en måte som ikke medfører fare for mennesker og ytre miljø.

4. Definisjoner og forkortelser
4.1 Definisjoner
Radioaktivt avfall - Kasserte gjenstander, løsninger eller stoffer som består av eller er forurenset med radioaktivt stoff.
Risikoavfall – Miljøfarlig avfall som går til forbrenning, typisk biologisk materiale
Farlig avfall – Farlig avfall er avfall som kan forårsake skader på dyr, mennesker eller miljø dersom det ikke tas forsvarlig hånd om, skal sendes til godkjente mottak

Åpne radioaktive kilder - Radioaktivt stoff som ikke er innkapslet.

4.2 Forkortelser

dpm: disintegrations per minute = desintegrasjoner per minutt. Bq fås ved å dividere dpm med 60
. Bq = dps.

5. Beskrivelse av hvordan radioaktivt avfall håndteres ved NTNU 

5.1 Generelt om håndtering av radioaktivt avfall
· Alle data om avfallshåndtering av radioaktivt avfall skal registreres i egen protokoll ved hvert institutt. 
· Bruk alltid hansker ved håndtering av avfallsbeholdere
· Lettantennelige ikke-radioaktive stoffer og materialer må ikke legges i beholdere for radioaktivt avfall

· Bruk risikoavfallsesker av plast med tett lokk
· Beholdere for radioaktivt avfall som skal kunne kastes som vanlig avfall etter deaktivering skal ikke inneholde
· helsefarlig materiale (gift, bly osv.)

· beholdere for annet helsefarlig ikke-radioaktivt materiale
· skarpe ikke-kontaminerte gjenstander (f.eks. nåler, barberblad o.l.)
· Kapslede kilder tatt ut av permanent bruk skal ikke lagres på NTNUs område ut over 1 år.
5.2 Minimalisering av radioaktivt avfall

· Design eksperimenter slik at det blir så lite avfall som mulig

· Bruk isotoper med så lav radiologisk giftighet og/eller kort halveringstid som praktisk mulig, erstatt om mulig f.eks. P32 med P33

· Vær forsiktig ved håndtering. Dette vil redusere risiko for kontaminering

· Bruk teknikker uten ioniserende strålekilder når det er praktisk mulig

· Lagre avfall med halveringstid under 90 dager i minimum 10 halveringstider, avfallet håndteres videre i henhold til innhold som ikke radioaktivt avfall

· Kontakt andre aktuelle enheter ved NTNU om de har tilgjengelig utstyr for ikke radioaktive teknikker

5.3 Isotopavfall ved NTNU: Skjerming, lagringstid, avhending og utslippsgrenser
Ved NTNU har man avfall fra følgende nuklider:
	Isotop
	Type str.
	T1/2
	Skjerming
	Lagrings-tid
	Maks utslipp pr mnd

	Maks utslipp pr dag2
	Avhending 

	3H
	β
	12,3 år
	Pleksi
	Maks. 3 mnd
	400 MBq
	40 MBq
	· Egen vask

· Risikoavfall

· Tellevæske: farlig avfall

· Større mengder: Inst. for energitekn.

	3H-thymidin
	β
	12,3 år
	Pleksi
	
	40 MBq
	4 MBq
	

	14C
	β
	5760 år
	Pleksi
	
	40 MBq
	4 MBq
	

	109Cd
	γ
	453 d
	0,02 mm bly
	
	4 MBq
	0,4 MBq
	

	35S
	β
	88 d
	Pleksi
	2,5 år
	40 MBq
	4 MBq
	· Deaktivering

· Egen vask

· Risikoavfall

· Tellevæske: farlig avfall



	32P
	β
	14,3 d
	Pleksi
 
	1/2 år
	40 MBq
	4 MBq
	

	33P
	β
	25,6 d
	Pleksi
	1 år
	40 MBq
	4 MBq
	

	51Cr
	γ
	28 d
	2 mm bly gir 50% red
	1 år
	40 MBq
	4 MBq
	

	125I
	γ
	60,2 d
	0,02 mm bly
	1,5 år
	4 MBq
	0,4 MBq
	


5.4 Sortering av avfall fra radioaktive isotoper
5.4.1 Generelt om sortering av radioaktivt avfall

· Radioaktive isotoper sorteres i forhold til om de har en halveringstid over eller under tre måneder (90 dager)
· β- og γ-emittere krever ulik skjerming og skal derfor ha separate avfallsbeholdere. Man kan kaste β-emittere sammen med γ-emittere dersom en har en blybeholder utenpå en pleksiglassbeholder, husk halveringstid

· Dersom avfallet inneholder flere forskjellige isotoper, skal avfallet samles i en beholder beregnet på isotopen med den lengste halveringstiden og håndteres videre etter denne.

5.4.2 Fast radioaktivt avfall
· Som fast radioaktivt avfall regnes pulver, papir, hansker, klær, forurenset labutstyr, forurensede overtrekkssko osv. 

· Fast avfall skal kastes i egne beholdere forsynt med lokk 

· Beholderne skal fylles slik at lokket kan settes forsvarlig på
· Patologiavfall som inneholder radioaktiv stråling skal merkes og lagres forsvarlig i fryser
5.4.3 Flytende radioaktivt avfall

· Som radioaktivt væskeavfall regnes alle løsninger som inneholder radioaktivt materiale. Radioaktivt væskeavfall inkluderer det radioaktive materialet samt væsken etter evt. første gangs rengjøring av utstyr/beholder

· Samle opp væskeavfall i egne beholdere som kan motstå de ulike løsningsmidler og radioaktivitet, og plasser disse i et ytre kar som er stort nok til å romme innholdet av beholderne i tilfelle uhell
· Løsninger som inneholder en blanding av radioaktivt materiale og farlige/toksiske stoffer samt scintillasjonsvæsker krever annen håndtering, se under
· Ekskreta fra forsøksdyr kan tilføres kloakken uten hensyn til aktivitetsgrenser.

5.4.4 Scintillasjonstellevæske

NTNU har avtale med Trondheim Renholdsverk om at dette håndteres som farlig avfall. Samle opp i egne risikoavfallsesker. Se vedlegg for nærmere beskrivelse av håndtering. Hvis aktiviteten ligger på 109  Bq eller mer for 3H og på 107 Bq eller mer for 14C, må avfallet sendes som radioaktivt avfall til Institutt for energiteknikk. For avfallsbokser der 3H og 14C er blandet, skal man beregne alt som 14C.
5.4.5 Stikkende gjenstander og engangsutstyr kontaminert med radioaktivt materiale

Spisse og skarpe gjenstander samt engangsutstyr brukt under radioaktivt arbeid, skal kastes i separate, skjermede beholdere. Det viktige er at de skarpe gjenstandene er pakket i en så tykk beholder at man ikke kan skjære seg. Skjerming må velges ut fra type stråling. Når beholderen er full, skal den pakkes i eske merket risikoavfall og behandles som fast radioaktiv avfall.
5.4.6 Glassavfall forurenset av radioaktive stoffer

Glassavfall forurenset med radioaktive stoffer under unntaksgrensene, skal samles i egen risikoavfallseske og håndteres som stikkende/skjærende avfall. Glassavfall forurenset med radioaktive stoffer over unntaksgrensene, skal håndteres som fast radioaktivt avfall.
5.5. Merking av radioaktivt avfall

· Avfallsesker som inneholder radioaktivt avfall og der strålenivået på utsiden av esken på noe sted overskrider 7,5 μSv/t, skal merkes med symbol for radioaktivitet (f.eks. teip med symbol for radioaktivitet)

· Eskene/beholderne skal merkes godt med: Institutt, navn, dato, type avfall, mengde, og estimert aktivitet, samt når aktiviteten forventes å være under 7,5 μSv/t eller dato etter 10 halveringstider der dette er aktuelt. For isotoper med radioaktivitet med halveringstid under 90 dager, skal merkingen kunne fjernes når det ikke lenger er radioaktivt.
5.6 Lagring av radioaktivt avfall på eget område

· Radioaktivt avfall skal lagres på godkjent lagringsplass. Lageret skal være reservert for denne typen avfall. Hvis lageret er tilgjengelig for uvedkommende skal det kunne låses

· Fjerning av radioaktivt avfall fra laboratorier skal ikke gjøres av renholdspersonalet. Dette skal kun gjøres av bruker eller noen av dennes overordnede

· Strålenivået på utsiden av lageret skal ikke overskride 7,5 μSv/t

· Alle symboler for radioaktivitet skal fjernes fra alt radioaktivt avfall etter ferdig deaktivering. Dette fordi avfallet skal kastes som risiko-/farlig avfall og derfor ikke bør inneholde misvisende merking. 

5.7 Utslipp/fjerning av radioaktivt avfall fra NTNU
5.7.1 Utslipp

Utslipp skjer til luft, via kloakk og som fast avfall. 

Små mengder vannløselige radioaktive løsninger kan tømmes i spesielt merkede utslagsvasker dersom avfallet ikke inneholder andre stoffer som tilsier håndtering som risiko- eller farlig avfall. Bland det radioaktive væskeavfallet med minimum 1 liter vann. Før og etter utslippet må det spyles med rikelig vann. Tillatt grense skal ikke overskrides.
Til luft: Ved NTNU er mengden radioaktive stoffer som sendes ut via avtrekk neglisjerbar.

Fast avfall under utslippsgrensene og som ikke inneholder annet avfall som tilsier annen håndtering, kan kastes som vanlig avfall.

5.7.2 Fjerning av avfall, også kapslede kilder fra NTNU

For nuklider med halveringstid over 90 dager og med aktivitetsmengder ut over unntaksgrensene, skal prosedyren ”Pakking og levering av radioaktivt avfall” utarbeidet av Inst. for fysikk, etterfølges, se vedlegg 3. Slikt avfall skal fjernes fra NTNU innen 3 mnd. etter det er satt på lager.
Kapslede kilder tatt ut av permanent bruk skal sendes til leverandør eller Institutt for energiteknikk på Kjeller
. Slike kilder skal lagres maksimalt 6 mnd på NTNUs område.
6. Referanser

· Forskrift om strålevern og bruk av stråling (Strålevernforskriften)
· Veiledning for bruk av åpne radioaktive kilder i laboratorium til forsknings-, undervisnings- og analyseformål, samt omsetning av radioaktive kilder til samme formål, veiledning til Strålevernforskriften
Vedlegg 1: Info Radioaktive stoffer, utarbeidet av Gruppe for kreftforskning og molekylærbiologi ved Inst. for kreftforskning og molekylær medisin, DMF, august 2005

Vedlegg 2: Håndtering av scintillasjonstellevæskeavfall
Vedlegg 3: Pakking og levering av radioaktivt avfall, utarbeidet av Inst. for fysikk









� Når man bruker scintillasjonsteller, fås ofte aktiviteten i counts per minute (cpm). For å få Bq, må telleresultatet justeres for telleeffektiviteten. Sjekk gjerne telleren mot en kjent kilde for å få telleeffektiviteten.


� Etter den utgåtte publikasjonen fra Statens strålevern: Strålevernsbestemmelser for bruk og behandling av åpne radioaktive kilder, utgitt 1981. Disse utslippsgrensene vil revideres når Statens strålevern vedtar nye utslippsgrenser.


� For større mengder 32P, må man også skjerme bremsestrålingen med bly, husk pleksiglass nærmest kilden. 


� Kontakt evt. Åge Sjøberg ved Laborel (www.laborel.no), han kan være behjelpelig med å fjerne kilder.

